ai4bharat/Pralekha huggingface dataset:
మత్స్య పరిశ్రమ, పశు పోషణ మరియు పాడి పరిశ్రమ మంత్రిత్వ శాఖ
"భారతదేశ శ్వేత విప్లవ పితామహుడు" 101 వ జయంతి సందర్భంగా బెంగళూరులో జాతీయ పాల దినోత్సవాన్ని నిర్వహించనున్న పశుసంవర్ధక శాఖ
2022 జాతీయ గోపాల రత్న అవార్డుల ప్రదానం
ప్రారంభం కానున్న జంతు నిర్బంధ ధృవీకరణ సేవలు
"భారతదేశ శ్వేత విప్లవ పితామహుడు" 101 వ జయంతి సందర్భంగా పశుసంవర్ధక, పాడి పరిశ్రమ శాఖ ఆధ్వర్యంలో 2022 నవంబర్ 22న బెంగళూరులో జాతీయ పాల దినోత్సవం జరుగుతుంది. "ఆజాదీ కా అమృత్ మహోత్సవ్” లో భాగంగా నిర్వహిస్తున్న కార్యక్రమంలో ప్రతిష్టాత్మక 2022 జాతీయ గోపాల రత్న అవార్డులు ప్రదానం చేస్తారు.
కేంద్ర పశుసంవర్ధక , పాడి పరిశ్రమ, కర్ణాటక రాష్ట్ర పశుసంవర్ధక మరియు మత్స్య శాఖ, కర్ణాటక, జాతీయ పాడి పరిశ్రమ అభివృద్ధి బోర్డు, కర్ణాటక పాల సమాఖ్య కలిసి ఈ చిరస్మరణీయమైన జాతీయ కార్యక్రమాన్ని కర్ణాటక రాష్ట్రంలో నిర్వహిస్తున్నాయి.
కేంద్ర మత్స్య పశుసంవర్ధక మరియు పాడి పరిశ్రమల శాఖ సహాయ మంత్రి డాక్టర్ సంజీవ్ కుమార్ బల్యాన్, కర్ణాటక హెసెరఘట్టలోని సెంట్రల్ ఫ్రోజెన్ సెమెన్ ప్రొడక్షన్ అండ్ ట్రైనింగ్ ఇన్స్టిట్యూట్లో అధునాతన బోవిన్ IVF- శిక్షణ సౌకర్యానికి శంకుస్థాపన చేస్తారు. , బెంగళూరులో హెసెరఘట్ట సెంట్రల్ క్యాటిల్ బ్రీడింగ్ ఫామ్ కార్యకలాపాలను కూడా మంత్రి వర్చువల్ విధానంలో ప్రారంభిస్తారు.
.ఈ కార్యక్రమంలో వర్గీస్ కురియన్ జీవితానికి సంబంధించిన పుస్తకాన్ని, పాల కల్తీపై బుక్లెట్ను కూడా ప్రముఖులు విడుదల చేస్తారు.
కేంద్ర మత్స్య పశుసంవర్ధక మరియు పాడి పరిశ్రమల శాఖ సహాయ మంత్రి డాక్టర్ సంజీవ్ కుమార్ బల్యాన్ తో పాటు, కర్ణాటక పశుసంవర్ధక శాఖ మంత్రి శ్రీ.ప్రభు బి. చౌహాన్, కర్ణాటక పాల సమాఖ్య చైర్మన్ శ్రీ బాలచంద్ర ఎల్. జార్కిహోళి కూడా ఈ కార్యక్రమానికి హాజరు కానున్నారు. కేంద్ర పశుసంవర్ధక , పాడి పరిశ్రమ, కర్ణాటక రాష్ట్ర పశుసంవర్ధక కార్యదర్శి శ్రీ రాజేష్ కుమార్ సింగ్ పశు సంవర్ధక మరియు పాడి పరిశ్రమ శాఖ మరియు అదనపు కార్యదర్శి  శ్రీమతి వర్ష జోషి కూడా ఈ కార్యక్రమంలో ప్రసంగిస్తారు.
హస్సర్ఘట బెంగళూరులో వేడుకల్లో భాగంగా జంతు నిర్బంధ ధృవీకరణ సేవలను డాక్టర్ సంజీవ్ కుమార్ బల్యాన్ ప్రారంభిస్తారు. నిర్ణీత సమయంలో పశువుల ఉత్పత్తులు మరియు పశువుల దిగుమతుల కోసం ఆన్లైన్ క్లియరెన్స్ సిస్టమ్ను AQCS లో ఏర్పాటు చేస్తారు. దీనివల్ల స్థానిక ఆర్థిక వ్యవస్థ అభివృద్ధి చెందుతుంది.
కోవిడ్-19 ప్రారంభ దశలో వెంటిలేటర్లకు గల తీవ్ర కొరతను నివారించేందుకు సిఎస్ఐఆర్-ఐజిఐబి వైద్యవృత్తి నిపుణులు, సిఎస్ఐఆర్-ఎన్ఏఎల్ శాస్త్రవేత్తలు ముందుకు వచ్చారు. వారు నాన్ ఇన్వేజివ్ బైలెవెల్ పాజిటివ్ ఎయిర్ వే ప్రెషర్ వెంటిలేటర్ స్వస్థ్ వాయును దేశీయంగా అభివృద్ధి చేశారు. కోవిడ్-19 రోగుల చికిత్సకు అదనపు ఫీచర్లతో కూడిన వెంటిలేటర్ అందించడం, వెంటిలేటర్లలో దేశం స్వయం సమృద్ధంగా ఉండేలా చూడడం దీని లక్ష్యం. కేంద్ర ఆరోగ్యం, కుటుంబ సంక్షేమ మంత్రిత్వ శాఖకు చెందిన ఆరోగ్య సేవల డైరెక్టర్ జనరల్ నియమించిన నిపుణుల కమిటీ దీని పనితీరును మదింపు చేసింది. దాన్ని ఎంతో జాగ్రత్తగా మదింపు చేసిన అనంతరం స్వస్థ్ వాయు వెంటిలేటర్ ను 35 శాతం వరకు ఆక్సిజెన్ సప్లిమెంట్ కావలసిన కోవిడ్-19 రోగులకు వినియోగించవచ్చునని సిఫారసు చేసింది.
సిఎస్ఐఆర్-ఎన్ఏఎల్ అభివృద్ధి చేసిన ఈ స్వస్థ్ వాయు... హెపా ఫిల్టర్  అనుసంధానిత జీవ “3డి ప్రింటెడ్ మానిఫోల్డ్ అండ్ కప్లర్ గల క్లోజ్డ్ లూప్ అడాప్టివ్ కంట్రోల్ సిస్టమ్”. ఈ ప్రత్యేక లక్షణం వైరస్ వ్యాప్తికి చెందిన భయాలను తొలగిస్తుంది. సిపిఏపి, బై టైమ్డ్, ఆక్సిజెస్ కాన్సెంటేటర్ లేదా వెలుపలి నుంచి కనెక్ట్ చేయదగిన ఎన్ రిచ్ మెంట్ యూనిట్ సదుపాయం గల స్పాంటేనియల్/ ఆటో మోడ్ వంటి ప్రత్యేక ఫీచర్లున్నాయి.
ఈ వెంటిలేటర్ ఎలక్ర్టికల్ భద్రత, పనితీరు, బయో కంపాటిబులిటీపై ఎన్ఏబిఎల్ గుర్తింపు పొందిన ఏజెన్సీ ఒకటి కఠినంగా పరీక్షలు నిర్వహించింది. బెంగళూరులోని కమాండ్ హాస్పిటల్, మైసూర్ మెడికల్ కాలేజి & రీసెర్చ్ ఇన్ స్టిట్యూట్ 50 మంది కోవిడ్-19 రోగులపై స్వస్థ్ వాయుకు సంబంధించిన క్లినికల్పరీక్షలు విజయవంతంగా నిర్వహించాయి. కోవిడ్-19 రోగుల శాచ్యురేషన్ మెరుగుపరచడంలో “స్వస్థ్ వాయు” సంతృప్తికరంగా పని చేసిందని క్లినికల్ పరీక్షల నివేదికలు స్పష్టంగా తెలియచేస్తున్నాయి. సిఎస్ఐఆర్-ఐజిఐబి వైద్య నిపుణులు, బెంగళూరులోని కమాండ్ హాస్పిటల్ కు చెందిన సిఎస్ఐఆర్-ఎన్ఏఎల్ హెల్త్ సెంటర్ మద్దతుతో ఆ సంస్థకు చెందిన ఏరోస్పేస్ శాస్త్రవేత్తలు, మైసూర్ కాలేజి & రీసెర్చ్ ఇన్ స్టిట్యూట్, మైసూర్ ఉమ్మడి కృషి ఫలితం ఇది.
సిఎస్ఐఆర్-ఎన్ఏఎల్ ఆరు ప్రైవేటు కంపెనీలకు వాణిజ్యపరంగా ఈ టెక్నాలజీని అందించింది. వాటిలో ఒకటి వారానికి 300 యూనిట్లు ఉత్పత్తి చేసే సామర్థ్యం గల ఉత్పత్తతి కేంద్రం ఏర్పాటు చేసిన ఎంఎస్ఎంఇ విభాగంలోకి వచ్చే కంపెనీ కూడా ఉంది. సిఎస్ఐఆర్-ఎన్ఏఎల్ కు ఇటీవలే ఢిల్లీ ప్రభుత్వం నుంచి 1200 స్వస్థ్ వాయు పరికరాలకు ఆర్డర్ లభించింది. ఢిల్లీలోని వివిధ ఆస్పత్రుల్లో దాన్ని అమర్చి పని చేయించేందుకు కృషి జరుగుతోంది. దీంతో ఈ టెక్నాలజీలో దేశం స్వయంసమృద్ధి సాధించింది. భారత ప్రభుత్వ ఆత్మ నిర్భర్ విజన్ కు లభించిన భారీ విజయం ఇది.
రైటప్ లు...
ఎంఎస్ఎంఇ టిఒటి భాగస్వామ్యంలో స్వస్థ్ వాయు ఉత్పత్తి కేంద్రం
సిఎస్ఐఆర్ ఎన్ఏఎల్, బెంగళూరు అభివృద్ధి చేసిన స్వస్థ్ వాయు బై పిఏపి పరికరం
పరీక్ష కోసం ఏర్పాటు చేసిన ఊపిరి తిత్తులకు ఆటో టెస్ట్ మోడ్ లో కలిపిన స్వస్థ్ వాయు బై పిఏపి పరికరం
సిఎస్ఐఆర్ ఎన్ఏఎల్ స్వస్థ్ వాయు బృందం
మంత్రిమండలి
సైబర్ సెక్యూరిటీ రంగంలో సహకారానికి ఉద్దేశించిన ఒప్పందం పై భారతదేశం, జపాన్ సంతకాలు
భారతదేశం, జపాన్ సైబర్ సెక్యూరిటీ రంగం లో సహకారానికి ఉద్దేశించిన ఒక ఒప్పందాన్ని  కుదుర్చుకోవడానికి గాను అవసరమైన సంతకాలు చేసేందుకు ప్రధాన మంత్రి శ్రీ నరేంద్ర మోదీ అధ్యక్షతన సమావేశమైన కేంద్ర మంత్రివర్గం ఆమోదం తెలిపింది.
ఈ ఒప్పందం  రెండు పక్షాల ప్రయోజనాలు ముడిపడి ఉండే రంగాల్లో సహకారాన్ని ఇనుమడింపచేసుకొనేందుకు తోడ్పడనుంది. ఉభయ పక్షాల ప్రయోజనాలు ఇమిడి ఉన్న రంగాల్లో..సైబర్ జగతి, కీలక మౌలిక సదుపాయాల పరిరక్షణ, సాంకేతికతలకు సంబంధించిన సహకారం; సైబర్ భద్రత కు ఎదురయ్యే ముప్పుల/ అటువంటి ఘటనల, సైబర్ ప్రపంచం లో దురుద్దేశపూర్వక చర్యల తాలూకు సమాచారాన్ని, అలాగే సైబర్ రంగంలో నూతనంగా ఆవిర్భవిస్తున్న కార్యకలాపాలను గురించి రెండు దేశాలు ఒక దేశానికి మరొక దేశం పరస్పరం వెల్లడించుకోవడం తో పాటు అటువంటి దాడులను దీటుగా నిలువరించగలిగిన అభ్యాసాలను ఒక పక్షానికి మరొక పక్షం ఇచ్చి, పుచ్చుకోవడం; ఇన్ఫర్మేషన్ కమ్యూనికేషన్ టెక్నాలజీ  కి సంబంధించిన మౌలిక సదుపాయాల భద్రతకు ఎదురయ్యే సైబర్ బెదరింపులను తగ్గించడంలో ఆచరణాత్మక సహకారానికి ఉద్దేశించిన యంత్రాంగాలను రెండు దేశాలు కలసి అభివృద్ధిపరచడం వంటివి.. కొన్ని.
దాపరికానికి తావు ఉండని, అంతర సంచాలితంగా ఉండే, స్వేచ్ఛాయుతమైన, నిష్పాక్షికమైన, సురక్షితమైన, విశ్వసనీయమైన సైబర్ స్పేస్ వాతావరణం, అలాగే నూతన ఆవిష్కరణలకు, ఆర్థిక అభివృద్ధికి, వ్యాపార- వాణిజ్యాలకు ఒక చోదక శక్తి లాగా ఇంటర్ నెట్ ను ప్రోత్సహించాలని భారత్, జపాన్ లు కట్టుబడ్డాయి. ఈ కట్టుబాటు ఈ రెండు దేశాల్లోని సంబంధిత దేశీయ చట్టాలకు, అంతర్జాతీయ బాధ్యతలకు, వాటి విస్తృత వ్యూహాత్మక భాగస్వామ్యాలకు అనుగుణంగా ఉంటుంది.
ఎమ్ఒసి ద్వారా ఇరు పక్షాలు.. ఐక్య రాజ్య సమితి సహా అంతర్జాతీయ వేదికలలో సహకారం, ఇన్ఫర్మేషన్ కమ్యూనికేషన్ టెక్నాలజీ  ఉత్పత్తుల సరఫరా వ్యవస్థ సమగ్రత ను దృష్టి లో పెట్టుకొని సర్వోత్తమ పద్ధతులను ప్రోత్సహించే; చర్చలను, వ్యూహాలను పరస్పరం వెల్లడించుకొనే; ప్రభుత్వం నుంచి ప్రభుత్వం పరమైన, వ్యాపారం నుంచి వ్యాపారం పరమైన సహకార మాధ్యమం ద్వారా ఐసిటి మౌలిక సదుపాయాల భద్రతను పటిష్టపరచే; ఇంటర్ నెట్ గవర్నెన్స్ వేదికలలో నిరంతరం సంభాషణలు జరుపుతూ, సంప్రదించుకొంటూ ఆయా వేదికలలో ఉభయ దేశాలకు చెందిన అందరు స్టేక్ హోల్డర్స్ నుంచి క్రియాశీల భాగస్వామ్యాన్ని సమర్థించేందుకు కూడా.. ముందడుగు వేశాయి.
ఆరోగ్య, కుటుంబ సంక్షేమ మంత్రిత్వ శాఖ
కొవిడ్-19 తాజా సమాచారం
దేశవ్యాప్త కొవిడ్-19 టీకా కార్యక్రమంలో భాగంగా ఇప్పటివరకు మొత్తం 220.60 కోట్ల డోసులు  అందించారు
గత 24 గంటల్లో 1,27,274 డోసులు అందించారు
దేశవ్యాప్త క్రియాశీల కేసుల సంఖ్య 1,785
మొత్తం కేసుల్లో క్రియాశీల కేసులు 0.01%
ప్రస్తుత రికవరీ రేటు 98.81%
గత 24 గంటల్లో 81 మంది కోలుకున్నారు. దీంతో, కోలుకున్నవారి మొత్తం సంఖ్య 4,41,51,108 కు పెరిగింది.
గత 24 గంటల్లో 96 కొత్త కేసులు నమోదయ్యాయి.
రోజువారీ పాజిటివిటీ రేటు 0.07%
వారపు పాజిటివిటీ రేటు 0.08%
గత 24 గంటల్లో చేసిన 1,36,722 కొవిడ్ పరీక్షలతో కలిపి ఇప్పటివరకు 91.65 కోట్ల పరీక్షలు చేశారు.
ప్రధాన మంత్రి కార్యాలయం
సుజుకీమోటర్ కార్పొరేశన్ సీనియర్ సలహాదారు శ్రీ ఒసాము సుజుకీ తో సమావేశమైన ప్రధాన మంత్రి
ప్రధాన మంత్రి శ్రీ నరేంద్ర మోదీ సుజుకీ మోటర్ కార్పొరేశన్ సీనియర్ సలహాదారు శ్రీ ఒసాము సుజుకీ తో టోక్యో లో ఈ రోజు న సమావేశమయ్యారు. ఈ సమావేశం కొనసాగిన క్రమం లో, భారతదేశం లో శ్రీ సుజుకీ అందించిన సహకారాన్ని మరియు తోడ్పాటు ను గురించి ప్రధాన మంత్రి ప్రస్తావిస్తూ, భారతదేశం లో మోటారు వాహనాల పరిశ్రమ లో సుజుకీ మోటర్స్ పోషించిన పరివర్తనకారి పాత్ర ను ప్రశంసించారు. ఆటోమొబైల్ మరియు కంపోనంట్ రంగం లో ఉత్పత్తి తో ముడిపెట్టిన ప్రోత్సాహకాల  పథకం లో భాగం గా ఆమోదం తెలియజేసిన దరఖాస్తుదారు కంపెనీల లో సుజుకీ మోటర్ గుజరాత్ ప్రైవేట్ లిమిటెడ్ మరియు మారుతీ సుజుకీ ఇండియా లిమిటెడ్ లు ఉండడం పట్ల వారు హర్షాన్ని వ్యక్తం చేశారు.
వారు నిలకడతనంతో కూడినటువంటి వృద్ధి లక్ష్యాన్ని సాధించడం కోసం రిసైక్లింగ్ సెంటర్స్ తో పాటు గా ఎలక్ట్రిక్ వెహికల్స్ మరియు బాటరీ ల కై ఉత్పత్తి సదుపాయాల ను ఏర్పాటు చేయడం సహా భారతదేశం లో ఉన్న పెట్టుబడి అవకాశాలను గురించి సైతం సమాలోచనలు జరిపారు. వారు జపాన్-ఇండియా ఇన్ స్టిట్యూట్స్ ఆఫ్ మేన్యుఫాక్చరింగ్  మరియు జాపనీస్ ఎండోడ్ కోర్సెజ్  మాధ్యమం ద్వారా నైపుణ్యాభివృద్ధి సహా భారతదేశం లో స్థానిక నూతన ఆవిష్కరణ వ్యవస్థ ను నిర్మించడానికి సంబంధించిన వ్యూహాల ను గురించి కూడా చర్చించారు.
ప్రధాన మంత్రి కార్యాలయం
ఆసియా క్రీడల్లో మహిళల ఉషు-సాండా 60 కిలోల విభాగంలో రజత పతక విజేత రోషిబినా దేవి నవోరెమ్కు ప్రధాని అభినందన
ఆసియా క్రీడల్లో మహిళల ఉషు- సాండా 60 కిలోల విభాగంలో రజత పతకం సాధించిన రోషిబినా దేవి నవోరెమ్ను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ పోస్ట్ ద్వారా పంపిన ఒక సందేశంలో:
“అంకితభావం, అపార ప్రతిభగల మన రోషిబినా దేవి నవోరెమ్ ఉషు-మహిళల సాండా 60 కిలోల విభాగంలో రజత పతకం కైవసం చేసుకుంది. కఠోర దీక్ష, అవిశ్రాంత శ్రమతో ఆమె ప్రదర్శించిన క్రీడా పటిమ అద్భుతం. ఆమె క్రమశిక్షణ, సంకల్పం ప్రశంసనీయం… ఆమెకు అభినందనలు.. శుభాకాంక్షలు” అని ప్రధానమంత్రి పేర్కొన్నారు.
(
పెట్రోలియం- సహజ వాయువుల మంత్రిత్వ శాఖ
జీవ ఇంధనాల ఉత్పత్తి
ప్రభుత్వ రంగ చమురు మార్కెటింగ్ కంపెనీలు  ఇథనాల్ సరఫరా సంవత్సరం  2021-22  పెట్రోల్ లో కలపడం కోసం 2022 నవంబర్, 15వ తేదీ వరకు 385.92 కోట్ల లీటర్ల ఇథనాల్ ను సేకరించాయి. అదేవిధంగా 2022-23 ఆర్థిక సంవత్సరంలో డీజిల్ తో కలపడానికి, 5.83 కోట్ల లీటర్ల బయో-డీజిల్ ను సేకరించాయి. చమురు, గ్యాస్ మార్కెటింగ్ కంపెనీలు  2022 అక్టోబర్, 31వ తేదీ వరకు కంప్రెస్డ్ బయో గ్యాస్  సేకరణ కోసం సంభావ్య వ్యవస్థాపకులకు 3,694 లెటర్ ఆఫ్ ఇంటెంట్  జారీ చేశాయి.
ఈ.ఎస్.వై. 2021-22 సమయంలో 2022 నవంబర్, 15వ తేదీ వరకు పెట్రోల్ లో ఇథనాల్ కలపడం వల్ల ముడి చమురు, పెట్రోలియం ఉత్పత్తుల దిగుమతి బిల్లు 20,000 కోట్ల రూపాయల మేర తగ్గినట్లు అంచనా.
ఆర్థిక సహాయాన్ని అందించడం ద్వారా దేశంలో పెట్రోకెమికల్ మార్గంతో సహా ఉత్పత్తి సెల్యులోసిక్ మరియు లిగ్నోసెల్యులోసిక్ నుండి రెండవ తరం  ఇథనాల్ ను ప్రోత్సహించడం కోసం ప్రభుత్వం ప్రధానమంత్రి జె.ఐ-వి.ఏ.ఎన్.  యోజన ను ప్రవేశపెట్టింది. ప్రభుత్వ రంగ చమురు సంస్థలు  దేశంలో రెండవ తరం  ఇథనాల్ బయో-రిఫైనరీ లను ఏర్పాటు చేస్తున్నాయి. పానిపట్  లో ఏర్పాటు చేసిన 2-జి. ఇథనాల్ ప్లాంట్ ను 2022 ఆగష్టు, 10వ తేదీన గౌరవనీయులైన ప్రధానమంత్రి జాతికి అంకితం చేశారు. బటిండా , బర్గర్ , నుమాలిగఢ్  లలో ప్లాంట్లు నిర్మాణ దశలో ఉన్నాయి.
ఇండియన్ ఆయిల్ కార్పొరేషన్ లిమిటెడ్ ద్వారా పానిపట్ , హిందుస్థాన్ పెట్రోలియం కార్పొరేషన్ లిమిటెడ్ ద్వారా బెంగళూరు ; భారత్ పెట్రోలియం కార్పొరేషన్ లిమిటెడ్ ద్వారా నోయిడా  వంటి ప్రదేశాల్లో, ప్రభుత్వ రంగ చమురు, గ్యాస్ సంస్థలకు చెందిన పరిశోధన, అభివృద్ధి కేంద్రాలు అధునాతన జీవ ఇంధనాల పై పరిశోధనలు చేస్తూ, ప్రదర్శన ప్రాజెక్టులను ఏర్పాటు చేశాయి. 2వ తరం జీవ ఇంధనాల పరిశోధన, ఉత్పత్తిని ప్రోత్సహించడానికి బయో-టెక్నాలజీ విభాగం బయో-ఎనర్జీ కెపాసిటీ బిల్డింగ్ లో 5 ఎక్సలెన్స్ సెంటర్లను ఏర్పాటు చేసింది.
పెట్రోలియం, సహజవాయువు శాఖ సహాయ మంత్రి శ్రీ రామేశ్వర్ తేలి, ఈ రోజు లోక్సభకు లిఖితపూర్వకంగా సమర్పించిన సమాధానంలో ఈ సమాచారాన్ని పొందుపరిచారు.
మంత్రిమండలి
దివ్యాంగ రంగంలో సహకారంపై భారత్ - చిలీ మధ్య అవగాహన ఒప్పందంపై సంతకాలకు కేంద్ర మంత్రిమండలి ఆమోదం
ప్రధానమంత్రి శ్రీ నరేంద్ర మోదీ అధ్యక్షతన ఇవాళ సమావేశమైన కేంద్ర మంత్రిమండలి దివ్యాంగ రంగంలో సహకారంపై భారత్-చిలీ మధ్య అవగాహన ఒప్పందంపై సంతకాలకు ఆమోదం తెలిపింది. భారత ప్రభుత్వంలోని దివ్యాంగ వ్యక్తుల సాధికారత విభాగం, చిలీ ప్రభుత్వాల మధ్య దివ్యాంగ రంగంలో సంయుక్త చర్యలద్వారా రెండు దేశాల మధ్య సహకారానికి ఈ ద్వైపాక్షిక ఒప్పందం తోడ్పడుతుంది. అదే సమయంలో భారత్-చిలీ ద్వైపాక్షిక సంబంధాలను బలోపేతం చేస్తుంది.
తదనుగుణంగా దివ్యాంగ రంగంలో ముఖ్యంగా కింద పేర్కొన్న అంశాలకు సంబంధించి సహకారానికి అంగీకరిస్తూ ఆసక్తి వ్యక్తీకరణ లేఖపై సంతకాలు పూర్తయ్యాయి:
- దివ్యాంగ విధానం-సేవల ప్రదానంపై సమాచారాన్ని పంచుకోవడం.
- సమాచారం-విజ్ఞానాల ఆదానప్రదానం.
- సహాయక పరికర సాంకేతికత పరిజ్ఞానంలో సహకారం.
- దివ్యాంగ రంగంలో పరస్పర ప్రయోజన ప్రాజెక్టుల అభివృద్ధి.
- వైకల్యం ముందస్తు గుర్తింపు-నివారణ.
- నిపుణులు, విద్యావేత్తలు.. ఇతర పరిపాలన సిబ్బంది మార్పిడి.
ఈ అవగాహన ఒప్పందం అమలు వ్యయాన్ని భరించేందుకు ఒప్పంద సూత్రాలకు అనుగుణంగా ఒక యంత్రాంగం ఏర్పాటవుతుంది. నిధులు.. వనరుల లభ్యతకు తగినట్లు సంబంధిత కార్యకలాపాల ఖర్చును ప్రభుత్వాలు రెండూ పరస్పరం ప్రతి అవసరం ప్రాతిపదిన నిర్ణయిస్తాయి. ఉమ్మడి కార్యకలాపాల కోసం అంతర్జాతీయ ప్రయాణం/వసతి వ్యయాన్ని సందర్శక దేశం భరిస్తుంది. అయితే, సమావేశాల నిర్వహణ వ్యయాన్ని ఆతిథ్య దేశం భరిస్తుంది.
విస్తృత శ్రేణిగల అంశాలపై ఉమ్మడి అభిప్రాయాల ప్రాతిపదికన భారత్-చిలీల మధ్య సౌహార్ద, స్నేహపూర్వక సంబంధాలున్నాయి. ఈ నేపథ్యంలో రెండు దేశాల మధ్య దౌత్య సంబంధాలకు 2019-20లో 70 సంవత్సరాలు పూర్తయ్యాయి. అలాగే గౌరవనీయ చిలీ అధ్యక్షుడి 2005, 2009నాటి భారత సందర్శన సహా దేశాధినేతల పరస్పర పర్యటనలతో కాలక్రమంలో ద్వైపాక్షిక సంబంధాలు మరింత బలపడ్డాయి.
ఆరోగ్య, కుటుంబ సంక్షేమ మంత్రిత్వ శాఖ
భారత్ లో పెరుగుతున్న కోలుకున్నవారి సంఖ్య
చికిత్సలో ఉన్నవారికంటే మూడున్నర రెట్లు ఎక్కువగా కోలుకున్నవారు
దేశంలో ఈరోజు కోలుకున్నవారి సంఖ్య చికిత్సలో ఉన్నవారికంటే మూడున్నరరెట్లకు చేరింది. చాలా రోజులుగా కోలుకుంటున్నవారి సంఖ్య రోజుకు 60,000 కు పైగా ఉంటోంది. గడిచిన 24 గంటల్లో 63,173 మంది కోవిడ్ బాధితులు కోలుకున్నారు. దీంతో ఇప్పటివరకు కోలుకున్నవారి మొత్తం సంఖ్య 24,67,758 కు చేరింది. దీనివలన కోలుకున్నవారి శాతం, చికిత్సలో ఉన్నవారి శాతం మధ్య అంతరం గణనీయంగా పెరుగుతూ వస్తోంది.
ఇప్పుడు 7,07,267 మంది చికిత్సలో ఉండగా కోలుకున్నవారు వారికంటే 17,60,489 మంది ఎక్కువగా ఉన్నారు. దీంతో దేశంలో కోలుకున్నవారి శాతం ఈ రోజు 76%  దాటింది. ఇలా కోలుకున్నవారు పెరుగుతూ ఉండటం వల్ల దేశం మీద చికిత్స భారం కూడా తగ్గుతూ వస్తోంది. ప్రస్తుతం అది మొత్తం పాజిటివ్ కేసుల్లో 21.87% గా ఉంది.
కేంద్ర ప్రభుత్వంతో రాష్ట్రాలు, కేంద్రపాలిత ప్రాంతాలు సమన్వయంతో పనిచేయటం వలన దూకుడుగా పరీక్షలు నిర్వహించటం సాధ్యమైంది. అదే విధంగా ఆస్పత్రిలో చేరినవారికి సమర్థవంతమైన చికిత్స అందించటం కారణంగా మరణాల సంఖ్య బాగా తగ్గింది. ఈనాటికి అది 1.84% కు చేరటంతో బాటు క్రమంగా తగ్గుతూ వస్తోంది.
కోవిడ్ -19 మీద సాంకేతిక అంశాలు, మార్గదర్శకాలు, సూచనలతో కూడిన కచ్చితమైన తాజా సమాచారం కోసం క్రమం తప్పకుండా https://www.mohfw.gov.in/ మరియు @MoHFW_INDIA ను సందర్శించండి
కోవిడ్ -19 కు సంబంధించిన సాంకేతికమైన అనుమానాలుంటే technicalquery.covid19[at]gov[dot]in కు పంపవచ్చు. ఇతర సమాచారం కావాల్సినవారు ncov2019[at]gov[dot]in మరియు @CovidIndiaSeva ను సంప్రదించవచ్చు
కోవిడ్ -19 మీద ఏవైనా ప్రశ్నలుంటే ఆరోగ్య, కుటుంబ సంక్షేమ మంత్రిత్వశాఖ హెల్ప్ లైన్ నెంబర్ +91-11-23978046 లేదా టోల్ ఫ్రీ నెంబర్ 1075 కు ఫోన్ చేయవచ్చు. వివిధ రాష్ట్రాలు, కేంద్రపాలిత ప్రాంతాల హెల్ప్ లైన్ నెంబర్ల కోసం https://www.mohfw.gov.in/pdf/coronvavirushelplinenumber.pdf
సమాచార, ప్రసార మంత్రిత్వ శాఖ
డీడీ కాశ్మీర్ లో గంటసేపు లడఖీ భాషలో కార్యక్రమాల ప్రసారం
ఇటీవల లేహ్ లో శ్రీ అనురాగ్ ఠాకూర్ చేసిన ప్రకటనకు అనుగుణంగా నిర్ణయం
డీడీ కాశ్మీర్ లో ఇకపై లడఖీ భాషలో గంటసేపు ప్రసారం అవుతాయి. ఇంతవరకు 30 నిముషాల సేపు ఈ ప్రసారాలు జరిగేవి. అక్టోబర్ ఒకటవ తేదీనుంచి లడఖీ ప్రసారాల సమయాన్ని గంటకి పొడిగించారు. దీనిలో వార్తలను ఇతర కార్యక్రమాలను ప్రసారం చేస్తారు. స్థానిక సంస్కృతికి ప్రాధాన్యత ఇస్తూ, ప్రాంతంలో అమలు జరుగుతున్న అధివృద్ధి కార్యక్రమాలు, లడఖ్ స్థానిక వార్తలకు ప్రాధాన్యత ఇవ్వాలన్న లక్షంతో ఈ నిర్ణయాన్ని తీసుకున్నారు.
ఇటీవల లేహ్ లో పర్యటించిన కేంద్ర సమాచార ప్రసార శాఖ మంత్రి శ్రీ అనురాగ్ ఠాకూర్ లేహ్ ప్రాంత ప్రజల ఆకాంక్షలను దృష్టిలో ఉంచుకుని డీడీ కాశ్మీర్ లో లడఖీ కార్యక్రమాలను ఎక్కువ సమయం ప్రసారం చేస్తామని హామీ ఇచ్చారు.
ఇంతవరకు లడఖీ భాషలో సాయంకాలం 6.30 నుంచి 7 వరకు డీడీ కాశ్మీర్ లో ప్రసారం అయ్యేవి. ఇకపై ఇవి సాయంకాలం 6.30 నుంచి 7 వరకు, మధ్యాహ్నం 2.30 నుంచి 3 వరకు ప్రసారం అవుతాయి.
(Visitor Counter : 94
ప్రధాన మంత్రి కార్యాలయం
సావిత్రిబాయి ఫులే జయంతి నాడు ఆమె కు శ్రద్ధాంజలి ఘటించిన ప్రధాన మంత్రి
సావిత్రిబాయి ఫులే జయంతి నాడు ప్రధాన మంత్రి శ్రీ నరేంద్ర మోదీ ఆమె కు శ్రద్ధాంజలి ని సమర్పించారు.
ప్రధాన మంత్రి ఒక ట్వీట్ లో -
‘‘ప్రేరణ ప్రదాయిని సావిత్రిబాయి ఫులే గారి కి ఆమె జయంతి సందర్భం లో నేను శ్రద్ధాంజలి ఘటిస్తున్నాను. ఆవిడ మన నారీ శక్తి యొక్క అజేయ భావన కు ప్రతీక గా ఉన్నారు. మహిళల కు చదువు చెప్పించడమే కాకుండా వారి ని శక్తియుక్తం గా తీర్చిదిద్దడం కోసం ఆమె తన జీవనాన్ని అంకితం చేశారు. సామాజిక సంస్కరణ అన్నా, సాముదాయిక సేవ అన్నా ఆమె కనబరచిన శ్రద్ధ సైతం సమానమైనటువంటి ప్రేరణ ను అందించేటటువంటిది గా ఉంది.’’ అని పేర్కొన్నారు.
ప్రధాన మంత్రి కార్యాలయం
తమిళ సంవత్సరాది ‘పుత్తాండు’ నేపథ్యంలో ప్రధానమంత్రి శుభాకాంక్షలు
తమిళ సంవత్సరాది ‘పుత్తాండు’ సందర్భంగా ప్రధానమంత్రి శ్రీ నరేంద్ర మోదీ ప్రజలకు శుభాకాంక్షలు తెలిపారు.
ఈ మేరకు ఒక ట్వీట్ ద్వారా పంపిన సందేశంలో:
“ప్రజలందరికీ పుత్తాండు శుభాకాంక్షలు. ఈ ఏడాది మీరు సుఖసంతోషాలతో వర్ధిల్లాలని ఆకాంక్షిస్తున్నాను” అని ప్రధానమంత్రి పేర్కొన్నారు.
(
ఆరోగ్య, కుటుంబ సంక్షేమ మంత్రిత్వ శాఖ
కోవిడ్ -19 తాజా సమాచారం
దేశవ్యాప్త టీకా కార్యక్రమంలో భాగంగా ఇప్పటిదాకా 60.38 కోట్ల డోసుల పంపిణీ
గత 24 గంటలలో 46,164 కొత్త కేసుల నమోదు
మొత్తం కేసుల్లో చికిత్సలో ఉన్న కేసుల వాటా 1.03%
దేశవ్యాప్తంగా చికిత్సలో ఉన్న కేసులు 3,33,725;
కోలుకున్నవారి శాతం 97.63%;
గత 24 గంటల్లో కోలుకున్నవారు 34,159 మంది; మొత్తం కోలుకున్నది 3,17,88,440మంది
వారపు పాజిటివిటీ 2.02%; 62 రోజులుగా 3% లోపే
రోజువారీ పాజిటివిటీ 2.58%; 31 రోజులుగా 3% లోపే
ఇప్పటిదాకా జరిపిన కోవిడ్ నిర్థారణ పరీక్షలు 51.31 కోట్లు
ఆరోగ్య, కుటుంబ సంక్షేమ మంత్రిత్వ శాఖ
కొత్త కేసులు పెరుగుతున్న మహారాష్ట్ర, పంజాబ్, కర్నాటక, గుజరాత్, తమిళనాడు
దేశంలో 3 కోట్లకు దగ్గరవుతున్న కోవిడ్ టీకాల పంపిణీ
రోజువారీ కొత్త కోవిడ్ కేసులు మహారాష్ట్ర, పంజాబ్, కర్నాటక, గుజరాత్, తమిళనాడు రాష్ట్రాల్లో పెరుగుతున్నాయి. గత 24 గంటలలో వచ్చిన 26,291 కేసులలో ఈ ఐదు రాష్ట్రాలవాటా 78.41% ఉంది. మహారాష్ట్రలో అత్యధికంగా ఒక్క రోజులో నమోదైన 16,620 కేసులు మొత్తంలో 63.21% వాటా ఉంది. ఆ తరువాత స్థానంలో కేరళ 1,792, పంజాబ్1,492 కేసులు నమోదయ్యాయి.
మొత్తం ఎనిమిది రాష్ట్రాలలో కోవిడ్ కేసులు పెరుగుతున్నాయి. అవి: మహారాష్ట్ర, తమిళనాడు. పంజాబ్, మధ్యప్రదేశ్, ఢిల్లీ, గుజరాత్, కర్నాటక, హర్యానా. గత నెలరోజులలో కేరళలో కేసుల సంఖ్య తగ్గుదలబాటలో సాగుతోంది.
భారత్ లో చికిత్సలో ఉన్న కోవిడ్ బాధితుల సంఖ్య 2,19,262 కు చేరింది. ఇది మొత్తం పాజిటివ్ కేసులలో 1.93% . మహారాష్ట్ర, కేరళ, పంజాబ్ మూడు రాష్ట్రాలు కలిసి మొత్తం చికిత్సలో ఉన్న వారిలో 77% వాటా చూపుతున్నాయి. ఒక్క మహారాష్ట్రలోనే 58% కేసులున్నాయి.
2021 జనవరి 18 నుంచి చికిత్సలో ఉన్న కేసులలో రోజువారీ మార్పులను ఈ క్రింది చిత్రపటం చూపుతోంది.
మరోవైపు భారతదేశంలో కోవిడ్ టీకాల డోసుల సంఖ్య 3 కోట్లకు చేరువవుతోంది. ఈ రోజు ఉదయం 7 గంటలవరకు అందిన తాత్కాలిక సమాచారం ప్రకారం ఇప్పటిదాకా 5,13,065 శిబిరాల ద్వారా 2,99,08,038 టీకా డోసుల పంపిణీ జరిగింది. ఇందులో .
73,55,755 మొదటివిడత ఆరోగ్య సిబ్బంది డోసులు, 43,05,118 రెండో విడత ఆరోగ్య సిబ్బంది డోసులు, 73,40,423 మొదటి విడత కోవిడ్ యోధుల డోసులు, 11,50,535 రెండో విడత కోవిడ్ యోధుల డోసులు, 14,64,014 మంది మొదటి విడత అందుకున్న 45 ఏళ్ళు పైబడ్డ దీర్ఘకాల వ్యాధిగ్రస్తులు, 82,92,193 మంది 60 ఏళ్ళు పైబడ్డ లబ్ధిదారులు ఉన్నారు.
|
|
ఆరోగ్య సిబ్బంది
|
|
కోవిడ్ యోధులు
|
|
45-60 ఏళ్ళ దీర్ఘకాల వ్యాధిగ్రస్తులు
|
|
60 ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
1వ డోస్
|
|
73,55,755
|
|
43,05,118
|
|
73,40,423
|
|
11,50,535
|
|
14,64,014
|
|
82,92,193
|
|
2,99,08,038
టీకాల కార్యక్ర్సమం మొదలైన 58వ రోజైన మార్చి14న 1,40,880 టీకా డోసుల పంపిణీ జరిగింది. ఆదివారం కావటంతో అనేక రాష్ట్రాలు నిన్న టీకా డోసుల పంపిణీ చేపట్టలేదు. ఈ మొత్తం డోసుల పంపిణీలో 2211 శిబిరాల ద్వారా 1,20,885 మంది ఆరోగ్య సిబ్బందికి, కొవిడ్ యోధులకు మొదటి డోస్ ఇవ్వగా 19,995 మంది ఆరోగ్య సిబ్బందికి, కోవిడ్ యోధులకు రెండో డోస్ ఇచ్చారు.
|
|
తేదీ: మార్చి 14, 2021
|
|
ఆరోగ్య సిబ్బంది
|
|
కోవిడ్ యోధులు
|
|
45-60 ఏళ్ళ దీర్ఘకాల వ్యాధిగ్రస్తులు
|
|
60 ఏళ్ళు పైబడ్డవారు
|
|
మొత్తం
|
|
1వ డోస్
|
|
2వ డోస్
|
|
1వ డోస్
|
|
2వ డోస్
|
|
1వ డోస్
|
|
1వ డోస్
|
|
1వ డోస్
|
|
2వ డోస్
|
|
7,141
|
|
8,771
|
|
7,201
|
|
11,224
|
|
16,884
|
|
89,659
|
|
1,20,885
|
|
19,995
ఇప్పటివరకు దేశవ్యాప్తంగా 1,10,07,352 మంది కోలుకోగా జాతీయ స్థాయి కోలుకున్నవారి శాతం 96.68%. గత 24 గంటలలో
17,455 మంది కోలుకోగా, వారిలో . 84.10% మంది 6 రాష్ట్రాలలొ కేంద్రీకృతమయ్యారు. మహారాష్ట్రలో అత్యధికంగా ఒక్క రోజులో
8,861 మంది కోలుకున్నారు.
గత 24 గంటలలో 118 మంది కోవిడ్ తో చనిపోయారు. వారిలో 82.20% మంది ఆరు రాష్ట్రాలవారు. మహారాష్ట్రలో అత్యధికంగా 50 మంది చనిపోగా పంజాబ్ లో 20 మంది, కేరళలో 15 మంది చనిపోయారు.
గత 24 గంటలలో 16 రాష్టాలు, కేంద్రపాలిత ప్రాంతాలలో ఒక్క మరణం కూడా నమోదు కాలేదు. అవి: అస్సాం, చందీగఢ్, జమ్మూకశ్మీర్, ఒడిశా, జార్ఖండ్, లక్షదీవులు, సిక్కిం, లద్దాఖ్, మణిపూర్, డామన్-డయ్యూ, దాద్రా-నాగర్ హవేలి, మేఘాలయ, మిజోరం, నాగాలాండ్, త్రిపుర, అండమాన్-నికోబార్ దీవులు, అరుణాచల్ ప్రదేశ్
కార్మిక, ఉపాధికల్పన మంత్రిత్వ శాఖ
కార్మికుల వేతన సంబంధిత ఫిర్యాదులను పరిష్కారానికి 20 కంట్రోల్ రూమ్ల ఏర్పాటు
కోవిడ్-19 వైరస్ వ్యాప్తి నేపథ్యంలో కార్మికులకు ఎదురవుతున్న పలు సమస్యల పరిష్కారానికి గాను కేంద్ర కార్మిక, ఉపాధి మంత్రిత్వ శాఖ చీఫ్ లేబర్ కమిషనర్   నేతృత్వంలో దేశ వ్యాప్తంగా 20 కంట్రోల్ రూమ్లను ఏర్పాటు చేసింది. కార్మికుల ప్రయోజనాల నిమిత్తం దేశ వ్యాప్తంగా ఈ కంట్రోల్ రూమ్లను ఏర్పాటు చేశారు.సెంట్రల్ స్పియర్లో పని చేసే కార్మికుల వేతన సంబంధిత ఫిర్యాదులను పరిష్కరించడం. దేశంలోని వివిధ రాష్ట్ర ప్రభుత్వాల సమన్వయంతో వలస కార్మికుల సమస్యలను తగ్గించడమనే లక్ష్యాలతో వీటిని ఏర్పాటు చేశారు. ఈ కంట్రోల్ రూమ్లు లేబర్ ఎన్ఫోర్స్మెంట్ ఆఫీసర్లు, అసిస్టెంట్ లేబర్ కమిషనర్లు, ప్రాంతీయ కార్మిక కమిషనర్లు, ఆయా ప్రాంతాల డిప్యూటీ చీఫ్ లేబర్ కమిషనర్ల ఆధ్వర్యంలో నిర్వహించబడుతాయి. ఈ కాల్ సెంటర్లను కార్మికులు వివిధ సమస్యల నిమిత్తం ఫోన్ చేయడం లేదా వాట్సాప్ మరియు ఈ-మెయిల్స్ ద్వారా కూడా సంప్రదించవచ్చు. ఈ మొత్తం 20 కాల్ సెంటర్ల పని పనితీరును ప్రతి రోజూ కేంద్ర కార్యాలయం నుంచి చీఫ్ లేబర్ కమిషనర్  పర్యవేక్షిస్తున్నారు. కోవిడ్ నేపథ్యంలో ఏర్పడిన అనూహ్య పరిస్థితులలో బాధిత కార్మికులకు సాధ్యమైనంత గరిష్ఠ సాయం అందించేందుకు, అవసరమైన వారికి సకాలంలో తగిన సాయం చేసే ఉద్దేశంతో ఈ కాల్ సెంటర్లను నిర్వహిస్తున్న అధికారులు మానవత్వ విధానంతో సేవలను అందించాలని కేంద్రం సూచించింది. హైదరాబాద్, అహ్మదాబాద్, అజ్మీర్, బెంగళూరు, ఛండీగఢ్, అసన్సోల్, భువనేశ్వర్, కొచ్చి, చెన్నై, డెహరాడూన్, దన్బాద్, గౌహతి, జబల్పూర్, కాన్పూర్, ముంబయి, కొచ్చిన్, ముంబయి, నాగ్పూర్, పాట్నా, రాయ్పూర్లలో ఈ కాల్ సెంటర్లను ఏర్పాటు చేశారు. తెలుగు రాష్ట్రాలకు సంబంధించి హైదరాబాద్ కేంద్రంగా కాల్ సెంటర్ను ఏర్పాటు చేశారు. తెలంగాణ, ఆంధ్రప్రదేశ్, యానమ్, పుదిచ్చెరి ప్రాంతాలలో ఉన్న కార్మికులు లాక్డౌన్ సమయంలో ఎదురవుతున్న సమస్యలను గురించి మెయిల్ ఐడీః rlchyd[at]nic[dot]in , dyclchyd-ap[at]nic[dot]in , alchydpl[at]gmail[dot]com లకు తెలియజేస్తే అధికారులు తగిన పరిష్కారం చూపనున్నారు.
అనుబంధాన్ని చూడటానికి ఇక్కడ క్లిక్ చేయండి
(
ప్రధాన మంత్రి కార్యాలయం
10వేల మీటర్ల పరుగులో కాంస్య పతక విజేత గుల్వీర్ సింగ్కు ప్రధాని అభినందన
ఆసియా క్రీడల 10వేల మీటర్ల పరుగులో కాంస్య పతకం కైవసం చేసుకున్న గుల్వీర్ సింగ్ను ప్రధానమంత్రి శ్రీ నరేంద్ర మోదీ అభినందించారు.
ఈ మేరకు ‘ఎక్స్’ పోస్ట్ ద్వారా పంపిన ఒక సందేశంలో:
“ఆసియా క్రీడల 10వేల మీటర్ల పరుగులో కాంస్యం గెలుచుకున్న అద్భుత ప్రతిభావంతుడు గుల్వీర్ సింగ్కు అభినందనలు. అతని కఠోర శ్రమ, దృఢ దీక్ష ఎందరో క్రీడాకారులకు ఉత్తేజాన్నిస్తాయి. భవిష్యత్తులోనూ అతడు మరిన్ని విజయాలు సాధించాలని ఆకాంక్షిస్తున్నాను” అని ప్రధానమంత్రి పేర్కొన్నారు.
(
మానవ వనరుల అభివృద్ధి మంత్రిత్వ శాఖ
ప్రాంతీయ భాషలలో ఆన్లైన్ పాఠ్యాంశాలు
నూతన విద్యా విధానం 2020 పేరా 23.6 లో ప్రాంతీయ భాషలను ప్రోత్సహించడం మరియు అన్ని రాష్ట్రాలు అన్ని ప్రాంతీయ భాషలలో డిజిటల్ పాఠ్యాంశాల అభివృద్ధి గురించి ప్రస్తావించింది. అలాగే, నూతన విద్యా విధానం 2020లోని 23.6వ పేరాలో మారుమూల ప్రాంతాల్లోని విద్యార్థులు మరియు దివ్యాంగుల విద్యార్థులతో సహా అనేక మంది వినియోగదారులకు అందుబాటులో ఉండేలా అన్ని ప్రధాన భారతీయ భాషల్లో డిజిటల్ పాఠ్యాంశాల లభ్యత గురించి ప్రస్తావించబడింది.
పీ ఎం ఈ విద్య క్రింద అప్లోడ్ చేయబడిన డిజిటల్ పాఠ్యాంశాలు/ప్రోగ్రామ్ ఎన్ సీ ఈ ఆర్ టీ  సిలబస్ పై ఆధారపడి ఉంటాయి. ఇది కాకుండా, అనేక రాష్ట్రాలు తమ విద్యా బోర్డులు / ఎస్ సీ ఈ ఆర్ టీ  ల సిలబస్ కు అనుగుణంగా పీ ఎం ఈ విద్య కోసం తమ డిజిటల్ పాఠ్యాంశాలను కూడా అందించాయి మరియు అప్లోడ్ చేశాయి.
దీక్షా  అనేది ఒక దేశం, ఓకే డిజిటల్ ప్లాట్ఫారమ్, ఇది 1-12 తరగతుల విద్యార్థులకు క్యూ ఆర్ కోడెడ్ పాఠ్యపుస్తకాలు భారతదేశంలోని 33 భాషలలో ప్రత్యేక డిజిటల్ పాఠ్యాంశాల ద్వారా నాణ్యమైన విద్యను అందించడానికి మద్దతునిస్తుంది. నిష్ఠ కింద ఉపాధ్యాయుల కోసం 18 ఆన్లైన్ కోర్సులు 11 భాషల్లో దీక్షా ప్లాట్ఫారమ్ ద్వారా అందించబడతాయి.
విద్యాశాఖ సహాయ మంత్రి శ్రీమతి అన్నపూర్ణాదేవి ఈరోజు లోక్సభలో లిఖితపూర్వకంగా ఇచ్చిన సమాధానం లో ఈ సమాచారాన్ని ఇచ్చారు.